Alkaios

Alkaios (vanakreeka Ἀλκαῖος, ladina Alcaeus; 7.–6. sajand eKr) oli Vana-Kreeka lüürik.

Ta sündis Lesbose saarel Mytilenes, ent elas aastaid maapaos, kuna kritiseeris kohalikke türanne.

Alkaios on monoodilise lüürika esindaja, kes kirjutas aioolia murdes. Tema järgi on nime saanud Alkaiose stroof, milles on suur osa ta luulest.

Alkaios kuulus antiikaja lüürikute kaanonisse.

Tema luule põhiteemad on poliitika ja ühiskondlik olukord, aga ka symposion (vein, muusad, poisiarmastus).

Alkaiose luulest on säilinud umbes 400 fragmenti.

Kategooria:Vanakreeka luuletajad
Kategooria:Sündinud 7. sajandil eKr
Kategooria:Surnud 6. sajandil eKr